༈ བསྒོ་གླུ། །སྤྱིར་བླ་མའི་ཆོས་ལ་གླུ་སྒྲུང་མེད། །གཏམ་གོ་བརྡ་
སྤྲོད་ལ་ཆོས་གླུ་ཡོད། །ཆོས་སེམས་ཀྱིས་བསྒྲུབ་ལ་གླུ་དངགས་མེད། །དོན་མི་བརྗེད་
ཐབས་ལ་གླུ་དངགས་ཡོད། །ཆོས་གཞུང་བཤད་ཤེས་མཁན་ཀུན་ལ་
ཆོས་
217

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
གླུ་ལེནཤེས་མཁན་ང་ལས་མེད། །ཆོས་ཁ་ཆོས་བཤད་མཁན་ཀུན་ལ་འདུག། དོན་
ལག་ལེན་གཏམ་མཁན་འགའ་ལས་མེད། །རྣལ་འབྱོར་གྱི་ཉམས་གླུ་ཆོས་མགུར་
འདི། །མྱི་གོ་མེད་འཕྲད་ན་ཁ་མཚར་རེད། །མྱི་ཤེས་ཡོད་ཚང་ལ་བསྒོ་བྱ་རེད། །མྱི་
ཆོས་སེམས་ཅན་ལ་ཞལ་གདམས་རེད།
།ཡར་མེ་ནང་མ་མཆོང་ཚིག་རྒྱུ་འོང༌། །མར་
ཆུ་ནང་མ་མཆོང་ཁྱེར་རྒྱུ་འོང༌། །བཟང་དྲིན་ཆེན་ཕ་མའི་བསྒོ་བྱ་ཡིན། །འདི་སེམས་
ལ་ཞོག་དང་དོན་ཆེན་འགྲུབ། །བསྒོ་གླུ་སྟེ་རེ་ཞིག་གྲུབ་བོ།། །།ད་ལྟར་ཆོས་གླུའི་
རིམ་པ་རྣམ་གྲངས་མང་དུ་མཆིས་པ་རྣམས་ལས་སླར་ཡང་ཉེར་མཁོའི་རིམ་པ་ཆེ་
ལོངས་ཙམ་ཞིག་ཕྱོགས་གཅིག་ཏུ་བསྡེབས་ནས་ཡུལ་ཕྱོགས་ཀྱི་གདུལ་བྱ་རྣམས་ལ་
ཕན་པར་བྱ་བའི་ཆེད་དུ་རྒྱལ་ཁམས་སུ་སྤྱོད་པའི་རྣལ་འབྱོར་པ་བྷུ་སུ་ཀུ་པ་གཞན་
ཕན་ཉི་མའམ་དྲང་སྲོང་བཀྲ་ཤིས་དགེ་ལེགས་ཞེས་འབོད་པས་སུག་བྲིས་སུ་བསྟར་
བ་སྟེ། འདི་ལ་བརྟེན་ནས་འགྲོ་དོན་སྐྱོང་པར་རྣམས་ཀྱིས་སྐབས་སུ་ཚིག་ཏུ་བརྗོད་
པ༌དང༌། ཁ་ཅིག་ལ་མགུར་དུ་ལེན་པ་དང༌། ལན་འགར་སྐད་ཀྱིས་སྨྲེང་བ་དང་།
གནས་ཁ་ཅིག་ཏུ་གླུ་དངགས་སྣ་ཚོགས་སུ་འཐེན་པའི་སྒོ་ནས་གདུལ་བྱ་རྣམས་ལ་
ཆོས་ཀྱི་བརྡ་སྤྲོད་པ་དང༌། ཡིད་ལ་ངེས་ཤེས་སྐྱེད་པ་དང༌། དེའི་སྒོ་ནས་ཐ་ན་གང་
ཟག་རེ་རེ་ཚུན་ཆད་དགེ་བའི་བྱ་བ་ལ་འཇུག་པར་བསྐུལ་ཏེ་འགྲོ་བ་ལ་གནས་
སྐབས་དང་མཐར་ཐུག་ཀུན་ཏུ་ཕན་གདགས་པའི་ཆ་རྐྱེན་དུ་ཤེས་ནས་སྤྱོད་
་པར་
ཞུའོ།། ༈འདིར་སྨྲས་པ། ཡུལ་ ལུགས་ ཕལ་ བའི་ སྐད་ ཀྱིས་ ཆོས་གོ་ན། །བསྟན་
བཅོས་སྒྲ་དག་གིས་ནི་ཅི་ཞིག་བྱ། །གོ་སླའི་ངག་གིས་གཞན་ཕན་ལྷུར་ལེན་པ། །
218

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
འགྲོ་དོན་སྤྱོད་ཇ
༑་པ་རྣམས་ཀྱི་ཁྱད་ཆོས་ཡིན། །གསང་པོའི་སྐད་ཀྱིས་ཚིག་ཏུ་བརྗོད་
པ་དང༌། །སྙན་པའི་དབྱངས་ཀྱིས་གླུ་རུ་ལེན་པ་ཡིས། །རང་དང་གཞན་གྱི་འདུན་
པའི་ཚོགས་ཀུན་ཏུ། །ཆོས་ཀྱི་སྒྲ་ཡིས་ཕྱོགས་ཀུན་ཁྱབ་པར་མཛོད། །བློན་དམན་
ཡིད་ལ་ངེས་ཤེས་བསྐྱེད་པ་དང༌།
།རྣམ་གཡེང་འདུ་འཛིའི་ཁམས་འདུས་སངས་
པ་དང༌། །དགེ་བའི་སེམས་ལ་དྲན་པའི་གསོས་ཐེབས་པ། །འདི་ནི་བེའུ་བུམ་འདི་
ཡི་དགོས་པ་ཡིན། །འདི་ལས་བྱུང་བའི་དགེ་ཚོགས་ཅི་མཆིས་པས། །ཕ་མས་གཙོར་
བྱས་འབྲེལ་ཐོགས་ལུས་ཅན་ཀུན། །རྣམ་པ་ཀུན་མཁྱེན་གོ་འཕང་མྱུར་ཐོབ་ནས། །
རང་གཞན་དོན་གཉིས་མཐའ་རུ་ཕྱིན་པར་ཤོག །ཅེས་པ་འདི་ནི་མདོ་སྨད་སའི་ཐིག་
ལེ་ཤར་རོང་རྣམ་དག་བཀོད་པའི་ཞིང་ཁམས་ཀྱི་བྱེ་བྲག་རྒྱལ་རོང་བྲག་སྟེང་གི་ཡུལ་
གྲུར་དགུང་ཚ་རྒྱལ་པོའི་ཕོ་བྲང་ཁྱུང་རྔམས་སྟག་རྫོང་གི་ཉེ་ཞོལ་སློབ་དཔོན་བཻ་རོ་ཙ་
ནའི་སྒྲུབ་གནས་མཆོད་རྟེན་རི་ཁྲོད་བདེ་ཆེན་གླིང་དུ་དབྲ་ཞིག་སྟོན་པ་རང་ཉིད་ཀྱིས་
ཐོག་མཐའི་ཚིག་བཅད་དང་བཅས་བེའུ་བུམ་གསར་དུ་བཞེངས་པའི་སྐབས་སུ་ཉེ་
བར་བྲིས་པ་གདུལ་བྱ་རྣམས་བློ་ཁ་དགེ་ལ་ཕྱོགས་ཏེ་ཡང་དག་པའི་ལམ་ལ་འཇུག་
པའི་རྒྱུར་གྱུར་ཅིག །ཐ་ཚན་མུ་ཙུག་སྨར་རོ།།
«««༈»»»